ΓΡΑΠΤΗ ΕΡΩΤΗΣΗ P-3618/00

υποβολή: Raffaele Lombardo (PPE-DE) προς το Συμβούλιο

(15 Νοεμβρίου 2000)

Θέμα: Καταπολέμηση της παιδεραστίας και του σεξουαλικού τουρισμού

Έχονταςπόψη την ιδιαίτερη σοβαρότητα των εγκλημάτων που διαπράττονται καθημερινά σε όλες τις χώρες του κόσμου σε βάρος των παιδιών" λαμβάνονταςπόψη την πρόσφατηποτροπή του φαινομένου της παιδεραστίας" έχονταςπόψη ότι, σύμφωνα με την κείμενη νομοθεσία, τα κοινοτικά θεσμικά όργανα δεν διαθέτουν αρμοδιότητα για ποινικά ζητήματα και ότι, επιπλέον, εναπόκειται στα κράτη μέλη να θεσπίσουν μία αποτελεσματική και αποτρεπτική νομοθεσία κατά της παιδεραστίας και δεδομένου ότι το διαδίκτυο συχνά χρησιμεύει ως μέσο διάπραξης αδικημάτων.

Θα μπορούσε άραγε το Συμβούλιο να αναφέρει:

1. Τι μέτρα προβλέπονται για την ενίσχυση της κοινοτικοποίησης του γνωστού ως τρίτου πυλώνα με στόχο την εδραίωση μιας στενότερης και αποτελεσματικότερης συνεργασίας των δικαστικών και αστυνομικών αρχών, ιδίως όσον αφορά τα εγκλήματα που συνδέονται με την παιδεραστία;

2. Ποιες διατάξεις ισχύουν όσον αφορά το φακέλωμα όλων των ευρωπαίων παιδεραστών, κατά τρόπον ώστε να παρακολουθούνται οι μετακινήσεις τους και να τίθενται σε λειτουργία τα δίκτυα διεθνούς και ευρωπαϊκής αστυνομικής συνεργασίας με σκοπό την πρόληψη και όχι μόνο την καταστολή;

3. Ποια νέα μέτρα, στα πλαίσια της διεθνούς συνεργασίας, βρίσκονται στο στάδιο της εκπόνησης για την εξάλειψη του προνομίου της ανωνυμίας των τοποθεσιών Ιντερνέτ και προκειμένου να επιβληθεί στους διαχειριστές του τηλεματικού δικτύου ηποχρέωση να διατηρούν στη μνήμη τα στοιχεία εκείνα χάρις στα οποία είναι δυνατή η ανίχνευση των πραγματικώνπευθύνων της μετάδοσης και της εμπορίας του παιδοπορνογραφικούλικού;

Απάντηση

(26 Φεβρουαρίου 2001)

Το Συμβούλιο αναμένει την ανάληψη από την Επιτροπή σημαντικών πρωτοβουλιών ενίσχυσης της δικαστικής συνεργασίας σε ό,τι αφορά τα εγκλήματα εις βάρος των παιδιών.

Ο αξιότιμος κ. βουλευτής θα συμφωνήσει όμως ότι, όπως δείχνουν οι πρωτοβουλίες που αναφέρονται στην απάντηση στη γραπτή ερώτηση P-1748/00 σχετικά με τη σωματεμπορία και τη σεξουαλική εκμετάλλευση των παιδιών, οι εργασίες του Συμβουλίου κατέστησαν δυνατή τη σημαντική ενίσχυση των μέσων καταπολέμησης της εμπορίας ανθρώπων και των εγκλημάτων εις βάρος των παιδιών.

Δεν έχει διαβιβασθεί στο Συμβούλιο καμία πρωτοβουλία σχετικά με το φακέλωμα όλων των ευρωπαίων παιδεραστών. Το αμφιλεγόμενο αυτό θέμα δεν έχει εξετασθεί ακόμη από τις ομάδες εργασίας του Συμβουλίου.

Όσον αφορά τις τρέχουσες εργασίες στα πλαίσια των διεθνών οργανισμών, θα πρέπει να αναφερθεί το σχέδιο ευρωπαϊκής σύμβασης σχετικά με το έγκλημα στον κυβερνοχώρο, το οποίο εξετάζεται σε επίπεδο Συμβουλίου της Ευρώπης.

Τέλος το Συμβούλιο εξέδωσε, στις 29 Μαΐου 2000, απόφαση για την καταπολέμηση της παιδικής πορνογραφίας στο Διαδίκτυο, βάσει πρωτοβουλίας της Δημοκρατίας της Αυστρίας(1).

Το άρθρο της απόφασης αυτής, για την οποία ζητήθηκε η γνώμη του Ευρωπαϊκού Κοινοβουλίου, προβλέπει την αξιολόγηση από το Συμβούλιο της τήρησης τωνποχρεώσεων των κρατών μελών δυνάμει της κοινής δράσης 97/154/ΔΕΥ καθώς και της αποτελεσματικότητας των προτεινόμενων στην απόφαση μέτρων.

Ο αξιότιμος κ. βουλευτής ας σημειώσει επίσης ότι το Συμβούλιο προέβη στην εξής δήλωση κατά την έκδοση της εν λόγω απόφασης:

Το Συμβούλιο επικροτεί τη γνώμη του Ευρωπαϊκού Κοινοβουλίου, με τίτλο Νομοθετικό Ψήφισμα σχετικά με την πρωτοβουλία της Δημοκρατίας της Αυστρίας για τη λήψη απόφασης του Συμβουλίου για την καταπολέμηση της παιδικής πορνογραφίας στο Διαδίκτυου(2). Πέραν των τροποποιήσεων τις οποίες το Συμβούλιο έχει ήδη ενσωματώσει στην Απόφαση, η γνώμη εγείρει πλήθος σημαντικών θεμάτων απτόμενων του ουσιαστικού ποινικού δικαίου και της ποινικής δικονομίας. Το Συμβούλιο, συνειδητοποιώντας την άμεση ανάγκη λήψης μέτρων κατά της παιδικής πορνογραφίας στο Διαδίκτυο, δηλώνει ότι είναι πρόθυμο να εξετάσει τα σχετικά θέματα έχονταςπ' όψιν την Κοινή Δράση 97/154/ΔΕΥ της 24ης Φεβρουαρίου 1997 και επί τη βάσει αναμενόμενων μελλοντικών προτάσεων.

(1) Απόφαση του Συμβουλίου της 29ης Μαΐου 2000 σχετικά με την καταπολέμηση της παιδικής πορνογραφίας στο Διαδίκτυο (ΕΕ L 138 της 9.6.2000, σελ. 1).

(2) Έγγραφο του Ευρωπαϊκού Κοινοβουλίου αριθ. 10317/1999 C5-0318/1999 1999/0822(CNS).